Kungsbacka
Kungsbacka  je grad od 19,057 stanovnika na zapadu južne Švedske, on je i 
administrativni centar Općine Kungsbacka od 75,025 stanovnika.

Geografske karakteristike
Kungsbacka leži u Grofoviji Halland, na ušću rijeke Kungsbackaån u Tjesnac Kattegat, udaljena 28 km južno od Göteborga.

Historija
Pisani izvori dokazuju da je Kungsbacka imala status grada u 15. vijeku, ali se da predpostaviti da je prije toga već bila trgovište. U oštroj konkurenciji sa susjednim gradovima, izgubila je dosta kupaca, pa joj je tokom 16. vijeka dva put oduzet (ali i vraćen) status grada.

Kad je Kungsbacka sredinom 17. vijeka podpala pod Švedsku, izgubila je dotadašnje trgovačke veze, pa je oko 1770. spala na samo 350 stanovnika.

Kungsbacka je još polovicom 19. vijeka imala manje od 1 000 stanovnika. Ali kad je 1880. do nje stigla željeznica počela je ubrzano rasti, naročito u usporedbi sa drugim gradovima.

Danas je Kungsbacka stambeno naselje, obližnjeg Göteborga, u kojeg su se novi stanovnici počeli doseljavati nakon 1950., oni rade u Göteborgu a spavaju u Kungsbacki. Zbog tog Kungsbacka gotovo da i nema industrije, ali ima dobro razvijen uslužno - trgovački sektor.

Gradovi prijatelji 

 , Saarijärvi
 , Neiva, Huila

Izvori

Vanjske veze 

 Službene stranice općine Kungsbacka 
Gradovi u Švedskoj